Slatina (distrikto Ústí nad Orlicí)

Municipo Slatina situas en Ĉeĥio, regiono Pardubice, distrikto Ústí nad Orlicí, en ebenaĵo ĉe rivero Loučná, 4 km norde de urbo Vysoké Mýto kaj 7 km sudokcidente de urbo Choceň. Vivas ĉi tie  ().

 Historio 
La plej malnovaj spuroj de homa prisetlado sur teritorio de Slatina estas atestitaj per kelkaj arĥeologiaj trovaĵoj. La unuaj skribaj fontoj el la 12-a jarcento konfirmas, ke en la kontakta najbareco finiĝis ĉi tie regiono de premonstratoj el Litomyšl. La vilaĝo situis ĉe unu el vojoj de penetrado de koloniistoj al Tichá Orlice en ĉirkaŭaĵon de Choceň. La unua historie atestita posedanto de Slatina estis en la jaro 1363 kanoniko de episkopa kanonikaro en Litomyšl Jan el Dubany. Poste la domaro ofte ŝanĝis siajn posedantojn ĝis nuligo de regateco en la jaro 1848. En la jaro 1989 Slatina estis alligita al Vysoké Mýto, sed jam en 1990 ĝi ree memstariĝis. En la jaro 2004 komunuma ofico aperigis pri la vilaĝo libron kun titolo "Slatina", kiu estas ankoraŭ aĉetebla ĉe la eldonisto.

 Loĝantaro 

 Memorindaĵoj 
 Preĝejo 
Origine romanika preĝejo de Sanktaj Petro kaj Paŭlo el la komenco de 13-a jarcento, ofte rekonstruata, precipe en la jaro 1760. Ĝi estas ununava kun pli mallarĝa ortangule fermita presbiterejo, kun sakristio en la akso kaj kun prisma turo antaŭ la okcidenta fronto, tiuj el la jaro 1876. La plafonoj estas plataj.

La ekipaĵo estas pseŭdohistoria: la altaro novrenesanca kun statuoj de Sanktaj Cirilo kaj Metodo kaj bildo de Sanktaj Petro kaj Paŭlo de Jan Umlauf el la jaro 1890, du flankaj altaroj kaj predikejo estas novbarokaj el tempo ĉirkaŭ la jaro 1900, statuetoj de Sanktaj Petro kaj Paŭlo estas frubarokaj el la dua duono de 17-a jarcento el la origina altaro. La Kalvaria vojo estas popolaj pentraĵoj el la komenco de 19-a jarcento transportitaj el Zámrsk. Romanika sabloŝtona baptujo el la komenco de 13-a jarcento estas en privata kolekto post Dr. Tomek en Choceň.

 Kadavrejo 
En la kadavrejo en tombejo estas deponita origina ĉefaltaro el la dua duono de 17-a jarcento, frubaroka kolona arĥitekturaĵo kun kanelitaj kolonetoj kaj aŭriklaj skulptaĵoj kaj bildo de Ŝanĝo de la Sinjoro.

 Kruco 
Ŝtona kruco kun reliefoj de Sanktaj Petro kaj Paŭlo sur monteto antaŭ la preĝejo.

 Transporto 
Ĉe Slatina estas haltejo de loka fervojo Choceň - Vysoké Mýto - Litomyšl, kaj en distanco ĉirkaŭ 700 m haltejo Sruby sur ĉefa fervoja linio Pardubice - Česká Třebová. En Slatina haltas buso de linio Vysoké Mýto-Sruby-Choceň-Dobříkov-Vysoké Mýto.

 Literaturo 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Pluaj fotoj 

Kategorio:Vilaĝoj en distrikto Ústí nad Orlicí
Kategorio:Municipoj en distrikto Ústí nad Orlicí
Kategorio:Setlejoj en Svitava montetaro